Na osnovu člana 10. stav 2. Zakona o komunalnim djelatnostima ("Sl. list CG", br. 55/16, 74/16 i 2/18), člana 9. stav 1. tačka 6. Zakona o bezbjednosti saobraćaja na putevima ("Sl. list CG", br. 33/12, 58/14 i 14/17), člana 115.do 120. Zakona o planiranju prostora i izgradnji objekata ("Sl. list CG", br. 64/17, 44/18 i 63/18), člana 4. Zakona o prekršajima ("Sl. list CG", br. 01/11, 06/11, 39/11, 32/14, 43/17 i 51/17), člana 27. stav 1. tačka 1. Zakona o lokalnoj samoupravi ("Sl. list CG", br. 02/18, 34/19) i člana 24. stav 1. tačka 1. i člana 53. stav 1. tačka 2. Statuta Opštine Tuzi ("Sl. list CG- Opštinski propisi", br. 24/19), Skupština Opštine Tuzi, na sjednici održanoj dana _________.2019. godine, donijela je:
ODLUKA
o javnim parkiralištima na teritoriji opštine Tuzi
I. Opšte odredbe
Član 1
Ovom Odlukom uređuju se uslovi i način organizovanja poslova u obavljanju komunalne djelatnosti upravljanja, održavanja, pružanja usluga i korišćenja javnih parkirališta i garaža na području Opštine Tuzi, te uređuje način naplate naknade za njihovo korišćenje i kontrola naplate parkiranja.
Član 2
Djelatnost iz člana 1. ove Odluke vrši DOO "Komunalno/Komunaliet" Tuzi, čiji je osnivač Opština, a kojem su posebnom odlukom Skupštine Opštine Tuzi povjereni poslovi parkiranja, u skladu sa odlukom o osnivanju tog društva i ovom Odlukom (u daljem tekstu: Komunalne djelatnosti).
Član 3
   Komunalne djelatnosti su dužne da poslove iz člana 1. ove Odluke obavljaju na način kojim se obezbjeđuje:
   1. trajnost, odnosno kontinuitet u obavljanju djelatnosti i odgovarajući kvalitet pružanja usluga;
   2. potreban nivo u zadovoljavanju potreba korisnika;
   3. kvalitet usluga, sigurnost korisnika u pogledu dobijanja usluga;
   4. razvoj i unapređenje kvaliteta usluga, unapređivanje organizacije rada, efikasnosti i drugih uslova pružanja usluga;
   5. mjere zaštite i obezbjeđenja objekata, uređaja i instalacija i zaštite životne sredine i
   6. stalnu funkcionalnost objekata, opreme i uređaja za pružanje usluga.

II. Javna parkirališta i garaže
Član 4
Javnim parkiralištem u smislu odredaba ove Odluke smatra se javna površina za parkiranje motornih vozila i bicikla, određena lokalnim planskim dokumentom, javna garaža i poseban prostor određen za parkiranje vozila u skladu sa ovom Odlukom (u daljem tekstu: javno parkiralište), nad kojima svojinska ovlašćenja ima Opština Tuzi.
Javnim parkiralištem u smislu ove Odluke, ne smatraju se posebni prostori za parkiranje vozila, koji pripadaju određenom objektu (preduzeću, ustanovi, stambenoj zgradi, domu zdravlja, hotelu i sl.), kao ni taksi stajališta.
Član 5
Prostori iz člana 4. stava 2. ove Odluke mogu se ustupiti Komunalnim djelatnostima, radi vršenja komunalne djelatnosti parkiranja, uz prethodnu saglasnost Direkcije za izgradnju, imovinu i zastupanje Opštine Tuzi.
Visina naknade za ustupljeno zemljište i druga prava i obaveze između Komunalne djelatnostii vlasnika prostora utvrđuju se ugovorom u skladu sa odlukom Odbora direktora ovog društva, po pribavljenoj predhodnoj saglasnosti Skupštine Opštine Tuzi.
Za korišćenje parkirališta iz člana 4. stava 2. ove Odluke, korisnici plaćaju naknadu, saglasno cjenovniku koji utvrđuje Odbor direktora ovog društva, uz predhodnu saglasnost Skupštine Opštine Tuzi.
Član 6
Javna parkirališta mogu biti opšta i posebna.
Član 7
Opšte javno parkiralište je dio kolovoza ili površina između kolovoza i trotoara i druge površine posebno obilježene za parkiranje motornih vozila i bicikla.
Opšta parkirališta određuju se lokalnim planskim dokumentom, opštinskom Odlukom ili ih određuje Sekretarijat za planiranje, uređenje prostora i komunalne poslove Opštine Tuzi.
Član 8
Posebna javna parkirališta su površine i objekti koji su uređeni i izgrađeni za parkiranje motornih vozila sa kontrolisanim ulaskom i izlaskom vozila.
Kontrola ulaska i izlaska vozila sa posebnog parkirališta vrši se postavljanjem rampe i objekta za naplatu parkiranja.
Posebna parkirališta su određena lokalnim planskim dokumentom ili Planom privremenih objekata.
Član 9
Posebna parkirališta mogu biti: stalna, privremena i povremena.
Stalna parkirališta utvrđuju se lokalnim planskim dokumentom.
Privremena parkirališta su privremeno uređene površine koje se do privođenja namjeni utvrđenoj planskim dokumentom, koriste za parkiranje vozila i određuju se Planom privremenih objekata.
Povremena parkirališta su površine, koje odredi Sekretarijat za planiranje, uređenje prostora i komunalne poslove Opštine Tuzi, za potrebe održavanja javnih skupova, sajmova, sportskih, kulturnih, umjetničkih i drugih manifestacija, za vrijeme održavanje tih manifestacija.
Javna parkirališta kategorišu se prema zonama i vremenskom ograničenju korišćenja parkiranja.
Član 10
Uslove korišćenja javnih parkirališta i garaža određuju Komunalne djelatnosti, u skladu sa Statutom društva i ovom Odlukom.
Uslovi korišćenja javnih parkirališta obuhvataju, propisano vrijeme korišćenja parking mjesta, odnosno vremensko ograničenje parking mjesta, visinu naknade, način parkiranja i kategoriju vozila koja se mogu parkirati.
Direkcije za izgradnju, imovinu i zastupanje Opštine Tuzi, posebnim aktom određuje zone iz člana 9. ove Odluke, uz saglasnost Sekretarijata za planiranje, uređenje prostora i komunalne poslove Opštine Tuzi.
Član 11
Katastarska parcela u svojini pravnog ili fizičkog lica, ili preduzetnika može se urediti za privremeno ili povremeno parkiralište za potrebe obavljanja sopstvene djelatnosti, bez naplate parkiranja, na osnovu odobrenja Sekretarijata za planiranje, uređenje prostora i komunalne poslove Opštine Tuzi i tehničkih uslova koji su sastavni dio odobrenja.
Parcela iz stava 1. ovog člana može se urediti za privremeno ili povremeno parkiralište sa naplatom parkiranja, na osnovu odobrenja Sekretarijata za planiranje, uređenje prostora i komunalne poslove Opštine Tuzi i tehničkih uslova koji su sastavni dio odobrenja.
Odobrenje iz stava 1. i 2. ovog člana izdaje se sa rokom važenja do tri godine, odnosno do privođenja zemljišta planiranoj namjeni.
Član 12
Odobrenje za korišćenje katastarske parcele za privremeno ili povremeno parkiralište iz člana 11. stav 2. ove Odluke, može se izdati uz prethodno dostavljen dokaz o registraciji ove djelatnosti ili dokaz o zaključenom ugovoru sa Komunalnim djelatnostima o zakupu, odnosno ustupanju parcele za obavljanje komunalne djelatnosti parkiranja.
Član 13
Javna parkirališta se obilježavaju saobraćajnom signalizacijom u skladu sa opštinskim propisom o bezbjednosti saobraćaja na putevima.
Javna parkirališta iz stava 1. ovog člana na kojima se vrši naplata parkiranja imaju na vidnom mjestu istaknuto obavještenje koje sadrži: zonu, kategoriju motornih vozila koja se mogu parkirati, način parkiranja i naplate, kao i vremensko ograničenje korišćenja parkirališta.
Član 14
Sekretarijat za planiranje, uređenje prostora i komunalne poslove Opštine Tuzi utvrđuje lokaciju i tehničke uslove za postavljanje parkinga za bicikla.
Član 15
O obilježavanju i održavanju opštih i posebnih parkirališta staraju se Komunalne djelatnosti.
O postavljanju i održavanju parkinga za bicikla na javnim površinama stara se Direkcije za izgradnju, imovinu i zastupanje Opštine Tuzi i Privredno društvo iz stava 1. ovog člana, odnosno lice kome se odobrava postavljanje parkinga, a o postavljanju i održavanju parkinga za bicikla na drugim površinama stara se vlasnik, odnosno korisnik tih površina.
Vršilac komunalne djelatnosti iz stava 1. ovog člana nema obavezu čuvanja vozila i ne snosi odgovornost za oštećenje ili krađu vozila na javnim parkiralištima.
Član 16
Javnim garažama u smislu ove Odluke, smatraju se stalni i privremeni objekti predviđeni za parkiranje vozila lokalnim planskim dokumentom.
Stalne garaže su poslovne i funkcionalne cjeline sa odgovarajućom opremom, za koje odobrenje za građenje izdaje Sekretarijat za planiranje, uređenje prostora i komunalne poslove Opštine Tuzi u skladu sa propisima o građenju i planskom dokumentacijom.
Privremene garaže su montažno-demontažni objekti za parkiranje vozila, koje se mogu graditi ili postavljati na građevinskom zemljištu, shodno lokalnoj planskoj dokumentaciji, na osnovu odobrenja Sekretarijata za planiranje, uređenje prostora i komunalne poslove Opštine Tuzi.
Odobrenja iz stava 3. ovog člana izdaje se sa rokom važenja do privođenja zemljišta planiranoj namjeni.
III. Korišćenje javnih parkirališta
Član 17
Posebnim Elaboratom se utvrđuju zone, dozvoljeno vrijeme parkiranja, kategorija motornih vozila koja se mogu parkirati i način naplate naknade parkiranja za opšta i posebna parkirališta (u daljem tekstu: Elaborat).
Elaborat donosi Skupština Opštine Tuzi.
Elaborat se može donositi fazno po pojedinim zonama grada.
Elaborat izrađuju uz zajedničku saradnju, Direkcije za izgradnju, imovinu i zastpanje Opštine Tuzi i Sekretarijat za planiranje, uređenje prostora i komunalne poslove Opštine Tuzi.
Član 18
Javna parkirališta koriste se za parkiranje motornih vozila pravnih lica, preduzetnika i fizičkih lica (u daljem tekstu: korisnik).
Korisnikom javnog parkirališta u smislu odredaba ove Odluke smatra se vozač ili vlasnik vozila, ako vozač nije identifikovan.
Član 19
Sekretarijat za planiranje, uređenje prostora i komunalne poslove Opštine Tuzi, dužan je na opštem parkiralištu da odredi najmanje 5% parking mjesta za vozila lica sa 80% ili više procenata tjelesnog oštećenja ili tjelesnog invaliditeta, odnosno lica kod kojih je usljed tjelesnog oštećenja ili tjelesnog invaliditeta utvrđena nesposobnost donjih ekstremiteta od 60% ili više procenata, vozila koja koriste djeca sa tjelesnom, mentalnom i senzornom ometenošću i koja ostvaruju pravo na ličnu invalidninu ili pravo na dodatak za njegu i pomoć, kao i vozila udruženja ovih lica.
Komunalne djelatnostisu dužne su da na posebnom parkiralištu odrede najmanje 5% parking mjesta za vozila lica iz stava 1. ovog člana.
Vozilo lica iz stava 1. i 2. ovog člana, označava se znakom pristupačnosti koji izdaje Sekretarijat za planiranje, uređenje prostora i komunalne poslove Opštine Tuzi, u skladu sa propisom o bezbjednosti saobraćaja na putevima.
Član 20
Posebna parkirališta mogu se izuzetno, po odobrenju Sekretarijata za planiranje, uređenje prostora i komunalne poslove Opštine Tuzi privremeno koristiti za druge namjene (zabavne, sportske ili sajamske manifestacije i sl.).
Član 21
Vozilo hitne medicinske pomoći, policije, Vojske Crne Gore, komunalnih službi, vatrogasno vozilo, vozilo Crvenog krsta, kao i službeno vozilo organa lokalne samouprave ili državne uprave oslobođeno je obaveze plaćanja usluge parkiranja kada koriste opšte ili posebno parkiralište.
Član 22
Pravno lice, preduzetnik i fizičko lice sa sjedištem, odnosno prebivalištem ili boravištem u zoni parkiranja, može koristiti javno parkiralište kao povlašćeni korisnik u toj zoni za određeni period korišćenja, na osnovu odobrenja Komunalnih djelatnosti.
Fizičkom licu se može odobriti korišćenje javnog parkirališta kao povlašćenom korisniku za dva vozila, a pravnom licu i preduzetniku, najviše za pet vozila.
Povlašćeni korisnici iz stava 1. ovog člana evidentiraju se u elektronsku bazu podataka iz člana 26. ove Odluke.
Povlašćeni korisnik može koristiti javno parkiralište samo za vozilo evidentirano u elektronskoj bazi podataka iz člana 26. ove Odluke.
Član 23
Komunalne djelatnosti mogu na opštem parkiralištu na kojem se vrši naplata parkiranja, izuzetno, odobriti rezervaciju parking mjesta državnim organima, organima Opštine Tuzi, javnim službama, diplomatskim i drugim stranim predstavnicima, drugim pravnim licima i preduzetnicima, u zavisnosti od raspoloživih kapaciteta, vremena korišćenja i drugih okolnosti od značaja po cjenovniku usluga, a na osnovu predhodno pribavljene saglasnosti Sekretarijata za planiranje, uređenje prostora i komunalne poslove Opštine Tuzi.
Rezervaciju parking mjesta na opštem parkiralištu, Komunalne djelatnosti, mogu odobriti i licima sa invaliditetom iz člana 18. stava 1. ove Odluke.
Odobrenje o rezervaciji parking mjesta iz stava 1. i 2. ovog člana, izdaje se sa rokom važenja do jedne godine.
Odobrenje o rezervaciji parking mjesta može se produžiti nakon isteka roka iz stava 3. ovog člana, ako korisnik parking mjesta najkasnije u roku od 10 dana prije isteka roka važenja odobrenja o rezervaciji, podnese zahtjev za produženje Komunalnim djelatnostima.
Komunalne djelatnostiće u skladu sa rješenjem Sekretarijata za planiranje, uređenje prostora i komunalne poslove Opštine Tuzi obezbijediti korišćenje otvorenih parkirališta za potrebe taksi stajališta.
IV. Naplata parkiranja
Član 24
Za korišćenje i za rezervaciju javnih parkirališta i javnih garaža, kojima upravljaju Komunalne djelatnosti, korisnik plaća naknadu koju cjenovnikom utvrđuju Komunalne djelatnosti.
Za korišćenje i za rezervaciju parkirališta i garaža, kojima upravlja pravno ili fizičko lice, odnosno preduzetnik koji je registrovan za obavljanje ove djelatnosti na svojoj parceli iz člana 11. ove Odluke, korisnik plaća naknadu koju cjenovnikom utvrđuju Komunalne djelatnosti.
Na cjenovnik iz stava 1. ovog člana saglasnost daje Skupština Opštine Tuzi.
Izuzetno od stava 1. ovog člana, za korišćenje parking mjesta za lica sa invaliditetom iz člana 18. stava 1. i 2. ove Odluke, ne plaća se naknada.
Član 25
Korisnik javnog parkirališta, obavezan je da:
   1. plati uslugu korišćenja opšteg parkirališta unaprijed kupovinom parking karte, koja može biti satna ili dnevna ili elektronskim putem, u skladu sa cjenovnikom usluga;
   2. na posebnom parkiralištu plati korišćenje parking mjesta po započetom satu parkiranja i prema vremenu korišćenja, na propisan način, a u skladu sa cjenovnikom usluga, po napuštanju parkinga;
   3. koristi parking mjesta u skladu sa saobraćajnim znakom, horizontalnom i vertikalnom signalizacijom, kojom je označeno parking mjesto.
Član 26
Zaustavljanjem vozila na javnom parking mjestu, plaćanjem parking karte, korisnik prihvata propisane uslove za korišćenje javnog parkirališta i stiče pravo korišćenja parking mjesta.
Naknadu za korišćenje javnog parking mjesta, korisnik plaća kupovinom parking karte, upotrebom magnetne kartice, elektronskim putem, putem mobilnog telefona ili na drugi način koji Komunalne djelatnosti primjenjuju i o tome vode evidenciju.
Na opštim parkiralištima naplata parkiranja se vrši po započetom satu ili dnevnom trajanju, plaćanjem satne ili dnevne karte.
Korisnik javnog parkirališta dužan je da istakne parking kartu sa unutrašnje strane prednjeg vjetrobranskog stakla vozila, za vrijeme korišćenja parking mjesta, osim ako je plaćanje izvršeno elektronskim putem.
Vrijeme trajanja parkiranja računa se na sate, a teče od trenutka parkiranja vozila, uz obavezu vozača parkiranog vozila da po isteku vremena za koje je platio naknadu, ukloni vozilo ili plaćanjem produži vrijeme parkiranja.
Dnevna parking karta važi od trenutka izdavanja do istog vremena u prvom sledećem danu u kome se vrši naplata parkiranja.
U zoniranom području satna i povlašćena parking karta važi isključivo u okviru određene zone.
Dnevna, nedeljna i mjesečna pretplatna parking karta važi za I i II zonu.
Član 27
Evidencija plaćanja naknade parkiranja od strane povlašćenih korisnika, kao i naplate usluge parkiranja slanjem SMS poruke, vodi se elektronskim putem.
Evidenciju iz stava 1. ovog člana uspostavlja i vodi posebna služba Komunalne djelatnosti, nadležna za implementaciju informacionog sistema.
Evidencija iz stav 1. ovog člana sadrži podatke o:
   1. poslatoj SMS poruci o naplati parkiranja,
   2. povlašćenim korisnicima iz člana 21. ove Odluke i
   3. kontrolisanom vozilu (ime lica koje vrši kontrolu, registarska oznaka vozila, zonu i ulicu parkiranja, broj parking mjesta, fotografiju vozila i vrijeme početka i završetka kontole).
Kontrolu naplate parkiranja, odnosno ispravnost korišćenja parking mjesta na opštim parkiralištima vrše ovlašćeni kontrolori Komunalne djelatnosti.
Kontrolori Komunalne djelatnosti imaju službenu legitimaciju i nose službena odijela.
Izgled identifikacione kartice i službenog odijela utvrđuju Komunalne djelatnosti.
                                             Član 28
Za korišćenje posebnog parkirališta, korisnik je dužan da plati parkiranje u zavisnosti od vremena korišćenja parking mjesta i zone u kojoj se parking nalazi, shodno cjenovniku, a po napuštanju parkirališta.
V. Zabrane
Član 29
Na javnim parkiralištima zabranjeno je:
   1. parkiranje vozila suprotno saobraćajnom znaku, horizontalnoj i vertikalnoj signalizaciji i oznakama parking mjesta;
   2. parkiranje na parking mjestu namijenjenom za drugog korisnika (mjesta određena za lica sa invaliditetom i rezervisana parking mjesta odnosno parking mjesta sa posebnom oznakom);
   3. parkiranje vozila zauzimanjem dva ili više parking mjesta;
   4. ometanje korišćenja parkirališta postavljanjem ograda, zaprega, tabli, drugih predmeta i slično;
   5. ostavljanje neispravnog vozila ili havarisanog vozila, odnosno priključnog vozila bez sopstvenog pogona;
   6. ostavljanje vozila na način kojim ometa parkiranje drugih vozila;
   7. parkiranje ostalih vozila (bicikli, motocikli, kombi vozila, kamioni, poljoprivredne i radne mašine), ako nije predviđeno saobraćajnim znakom;
   8. oštećenje, zaklanjanje i izmjena postavljene vertikalne i horizontalne saobraćajne signalizacije;
   9. pranje i popravka vozila ili korišćenje javnog parkirališta suprotno njegovoj namjeni;
   10. parkiranje vozila bez registarskih tablica.

VI. Uklanjanje nepropisno parkiranih vozila sa javnih parkirališta i vozila sa javnih površina
Član 30
Putničko vozilo bez registarskih oznaka i vozilo gdje nije moguće identifikovati vozača, odnosno vlasnika, zatečeno na parking mjestu, može se privremeno blokirati postavljanjem na točku posebnog uređaja za blokiranje.
Privremeno blokiranje vozila iz stava 1. ovog člana, vrši ovlašćeni radnik Komunalne djelatnosti po nalogu komunalnog inspektora ili komunalnog policajca.
U slučaju blokiranja vozila iz stava 1. ovog člana, na vozilu se ostavlja vidno upozorenje sa upustvom o postupanju korisnika za deblokiranje vozila.
Prije deblokiranja vozila, korisnik je dužan da plati troškove postavljanja i uklanjanja uređaja za privremeno blokiranje vozila prema cjenovniku usluga koji utvrđuju Komunalne djelatnosti.
Član 31
Ukoliko korisnik postupa suprotno članu 24. ove Odluke, Komunalne djelatnosti mogu izvršiti premještanje nepropisno parkiranih vozila sa javnih parkirališta specijalnim motornim vozilom (tzv. pauk), uz prethodno izdat nalog za premještanje od strane komunalnog inspektora ili komunalnog policajca.
Vozila Hitne medicinske pomoći, Vojske, policije, vatrogasna vozila i vozila komunalnih službi izuzimaju se iz postupka premještanja.
Član 32
Premještena vozila odnose se i čuvaju na određenom prostoru za lagerovanje i čuvanje vozila.
Prostor za lagerovanje i čuvanje vozila svojim aktom određuje Sekretarijat za planiranje, uređenje prostora i komunalne poslove Opštine Tuzi.
Član 33
Komunalne djelatnosti snose materijalnu odgovornost za štetu na vozilu koje se premješta, a koja je prouzrokovana nezakonitim, nestručnim i nesavjesnim premještanjem vozila.
Član 34
Korisnik podignutog, odnosno premještenog vozila dužan je na osnovu cjenovnika Komunalnih djelatnosti, prije preuzimanja vozila da plati Komunalnim djelatnostima:
   1. troškove uklanjanja vozila;
   2. troškove čuvanja vozila;
   3. neizmirene obaveze po osnovu naknade za korišćenje parking mjesta.
VII. Nadzor
Član 35
Nadzor nad sprovođenjem ove Odluke vrši Sekretarijat za planiranje, uređenje prostora i komunalne poslove Opštine Tuzi i Direkcije za izgradnju, imovinu i zastupanje Opštine Tuzi.
Inspekcijski nadzor nad sprovođenjem ove Odluke vrši Služba za inspekcijske poslove Opštine Tuzi.
Obezbjeđenje komunalnog reda i komunalni nadzor nad sprovođenjem ove Odluke vrši Služba Komunalne policije Opštine Tuzi.
VIII. Kaznene odredbe
Član 36
Novčanom kaznom od 250 eura do 5.000 eura kazniće se za prekršaj privredno društvo ili drugo pravno lice ako:
   1. postupa suprotno odredbama člana 3. ove Odluke;
   2. ne obilježava i ne održava opšta i posebna parkirališta na kojima se vrši naplata parkiranja (član 14. stav 1.);
   3. ne obilježava i ne održava opšta parkirališta na kojima se ne vrši naplata parkiranja (član 14. stav 1.);
   4. ne održava parking za bicikla (član 14. stav 2.);
   5. ne odredi na posebnom parkiralištu najmane 5% parking mjesta za vozila lica sa 80% ili više procenata tjelesnog oštećenja ili tjelesnog invaliditeta, odnosno lica kod kojih je usljed tjelesnog oštećenja ili tjelesnog invaliditeta utvrđena nesposobnost donjih ekstremiteta od 60% ili više procenata, vozila koja koriste djeca sa tjelesnom, mentalnom i senzornom ometenošću i koja ostvaruju pravo na ličnu invalidninu ili pravo na dodatak za njegu i pomoć, kao i vozila udruženja ovih lica (član 18. stav 2.);
   6. fizičkom licu odobri da koristi javno parkiralište kao povlašćeni korisnik za više od dva vozila, a pravnom licu i preduzetniku, odobri da koristi javno parkiralište kao povlašćeni korisnik za više od pet vozila (član 21. stav 2.).
Za prekršaje iz stava 1. ovog člana kazniće se i odgovorno lice u privrednom društvu ili drugom pravnom licu novčanom kaznom od 50 eura do 1.000 eura.
Član 37
Novčanom kaznom od 250 eura do 5.000 eura kazniće se za prekršaj pravno lice, ako:
   1. uredi katastarsku parcelu za privremeno ili povremeno parkiralište za potrebe obavljanja sopstvene djelatnosti bez naplate parkiranja, bez izdatog odobrenja nadležnog organa (član 11. stav 1.);
   2. uredi katastarsku parcelu u privatnoj svojini za privremeno ili povremeno parkiralište sa naplatom parkiranja, bez izdatog odobrenja nadležnog organa (član 11 stav 2.);
   3. kao povlašćeni korisnik ne koristiti javno parkiralište za vozilo evidentirano u elektronskoj bazi podataka iz člana 26. ove Odluke (član 21.);
   4. ne plati korišćenje parking mjesta prema vremenu zadržavanja na propisan način i u iznosu utvrđenom cjenovnikom usluga (član 24.stav 1. tačka 1.);
   5. ne postupa u skladu sa dozvoljenim vremenom korišćenja parking mjesta utvrđenim aktom iz člana 25. ove Odluke (član 24.stav 1. tačka 2.);
   6. ne koristi parking mjesto u skladu sa saobraćajnom signalizacijom kojom je obilježeno parking mjesto (član 24.stav 1. tačka 3.);
   7. uslugu parkiranja koristiti bez kupljene parking karte ili bez plaćanja elektronskim putem, odnosno slanjem SMS poruke (član 25. stav 2.);
   8. ne istakne parking kartu sa unutrašnje strane prednjeg vjetrobranskog stakla vozila, za vrijeme korišćenja parking mjesta (član 25. stav 4.);
   9. postupa suprotno zabranama propisanim odredbama člana 28.
Za prekršaje iz stava 1. ovog člana kazniće se i odgovorno lice u pravnom licu novčanom kaznom od 50 eura do 1.000 eura.
Za prekršaje iz stava 1. ovog člana kazniće se fizičko lice novčanom kaznom od 50 eura do 1.000 eura.
Za prekršaje iz stava 1. ovog člana kazniće se preduzetnik novčanom kaznom od 150 eura do 3.000 eura.
Za prekršaje iz stava 1. tačka 3, 4, 5, 6, 7, 8 i 9. izreći će se kazna prekršajnim nalogom:
   - pravnom licu u iznosu od 350 eura;
   - preduzetniku u iznosu od 150 eura;
   - odgovornom licu u pravnom licu u iznosu od 50 eura;
   - fizičkom licu u iznosu od 50 eura.
IX. Prelazne i završne odredbe
Član 38
Sekretarijat za planiranje, uređenje prostora i komunalne poslove Opštine Tuzi, Direkcija za izgradnju, imovinu i zastupanje Opštine Tuzi i DOO "Komunalije / Komunale" Tuzi donijeće akte za sprovođenje ove Odluke u roku od 90 dana od dana stupanja na snagu ove Odluke.
Član 39
Ova odluka stupa na snagu osmog dana od dana objavljivanja u "Službenom listu CG- Opštinski propisi".

Broj: 
Tuzi, ________.2019. god.

SKUPŠTINA OPŠTINE TUZI
PREDSJEDNIK SKUPŠTINE,
Fadil Kajoshaj

                                                O b r a z l o ž e n j e 

Pravni osnov:
Za donošenje Odluke o javnim parkiralištima na teritoriji opštine Tuzi  sadržano je u odredbama člana 10. stav 2. Zakona o komunalnim djelatnostima ("Sl. list CG", br. 55/16, 74/16 i 2/18) kojim je propisano da održavanje javnih prostora za parkiranje je upravljanje, održavanje i čišćenje uređenog prostora na javnim površinama, ili u objektima izgrađenim za parkiranje motornih vozila, člana 9. stav 1. tačka 6. Zakona o bezbjednosti saobraćaja na putevima ("Sl. list CG", br. 33/12, 58/14 i 14/17), kojim je propisano da opština, kad vrši poslove iz sopstvene nadležnosti, reguliše saobraćaj na svom području u skladu sa ovim zakonom, tako što određuje prostore za parkiranje vozila, zabrane parkiranja i mjesta ograničenog parkiranja, člana 115 .do 120. Zakona o planiranju prostora i izgradnji objekata ("Sl. list CG", br. 64/17, 44/18 i 63/18) kojim je propisano sta su privremeni objekti i uslovi koji su propisani za njihovo postavljanje građenje i uklanjanje tih objekata,  člana 4. Zakona o prekršajima ("Sl. list CG", br. 01/11, 06/11, 39/11, 32/14, 43/17 i 51/17) kojim je propisano da  prekršaji i prekršajne sankcije mogu se propisivati zakonom, uredbom Vlade Crne Gore (u daljem tekstu: Vlada) i odlukom jedinice lokalne samouprave. prekršajne sankcije mogu se propisivati samo u skladu sa ovim zakonom,  člana 27. stav 1. tačka 1. Zakona o lokalnoj samoupravi ("Sl. list CG", br. 02/18, 34/19) kojim je propisano da opština, u skladu sa zakonom i drugim propisima uređuje i obezbjeđuje obavljanje i razvoj komunalnih djelatnosti, održavanje komunalne infrastrukture i komunalnog reda; i člana 24. stav 1. tačka 1. Statuta opštine Tuzi (“Sl. list CG – opštinski propisi” br.24/19) kojim je propisano isto što i u predhodnom stavu Zakona o lokalnoj samoupravi i člana 53. stav 1. tačka 2. Statuta opštine Tuzi ("Sl. list CG- Opštinski propisi", br. 24/19), kojim je propisano da Skupština opštine Tuzi, donosi propise i druge opšte akte.

OBJAŠNJENJE POJEDINIH ODREDBI ODLUKE 
Odluka o javnim parkiralištima na teritoriji opštine Tuzi sadrži devet poglavlja: Opšte odredbe, Javna parkirališta i garaže,  Korišćenje javnih parkirališta, Naplata parkiranja, Zabrane, Uklanjanje nepropisno parkiranih vozila sa javnog parkirališta i vozila sa javnih površina, Nadzor, Kaznene odredbe i  Prelazne i završne odredbe.  
I Opšte odredbe
Ovim poglavljem odredbama člana 1-3 propisano je šta je predmet uređenja odluke. Propisano je da djelatnosti navedene u Odluci vrše „Komunalno/Komunalet“  Tuzi, čiji je osnivač opština.
II Javna parkirališta i garaže
U ovom poglavlju članom 4-16 data je definicija javnih parkirališta odnosno negativno određenje koji se prostori za parkiranje vozila ne smatraju javnim parkiralištem u smislu ove Odluke. Utvrđena je podjela javnih parkirališta na opšta i posebna. Posebna se dalje dijele na stalna, privremena i povremena. Date su definicije za svaku od navedenih vrsta. Propisano je obilježavanje javnih parkirališta kao i nadležni organ koji se stara o obilježavanju i održavanju opštih i posebnih parkirališta.  Odredbama člana 16 data je definicija javnih garaža, podjela na stalne i privremene kao i njihove definicije. Propisan je uslov za dobijanje dozvole za postavljanje privremene garaže.
III  Korišćenje javnih parkirališta 
Ovim poglavljem članom 17-23  propisana je izrada posebnog elaborata kojim se utvrđuju zone, dozvoljeno vrijeme parkiranja, kategorije motornih vozila koja se mogu parkirati i način naplate naknade parkiranja za opšta i posebna parkirališta. Elaborat izrađuju uz zajedničku saradnju Direkcija za izgradnju, imovinu i zastupanje opštine Tuzi i Sekretarijat za planiranje, uređenje prostora i komunalne poslove opštine Tuzi,a donosi Skupština opštine. 
Propisano je ko se smatra korisnikom parkirališta u smislu odredaba ove Odluke. Član 19 propisuje obavezu određivanja i obilježavanja 5% parking mjesta za vozila lica sa posebnim potrebama. Takođe, propisuje se izuzetno mogućnost korišćenja posebnih parkirališta za druge namjene. Propisani su slučajevi izuzimanja od obaveze naplate usluge parkiranja kao i uslove za izdavanje povlašćene parking karte i sticanje statusa povlašćenog korisnika u određenim zonama.

IV Naplata parkiranja
Ovim poglavljem članom 24-28 utvrđene su obaveze korisnika javnog parkirališta, između ostalog i da plati odgovarajuću naknadu koju cjenovnikom utvrđuje vršilac komunalne djelatnosti. Na cjenovnik saglasnost daje Skupština opštine. Utvrđeno je da je korišćenje obilježenog mjesta za lica sa posebnim potrebama besplatno. Propisano je da korisnik prihvata propisane uslove za korišćenje javnog parkirališta zaustavljanjem vozila na javnom parking mjestu kao i da je dužan da u vozilu posjeduje važeću parking kartu ili parkiranje plati elektronskim putem ili na drugi način koji odredi vršilac komunalne djelatnosti iz člana 2 ove Odluke. Propisane su obaveze korisnika u vezi sa korišćenjem parking karte kao i način na koji se računa vrijeme trajanja parkiranja. Takođe je propisano da kontrolu parkiranja vrše ovlašćeni kontrolori vršioca komunalne djelatnosti iz člana 2 ove Odluke.

V Zabrane
Članom 29 ovog poglavlja propisane su radnje koje je zabranjeno vršiti na javnim parkiralištima: parkiranje vozila suprotno saobraćajnom znaku, horizontalnoj i vertikalnoj signalizaciji i oznakama parking mjesta; parkiranje na parking mjestu namijenjenom za drugog korisnika (mjesta određena za lica sa invaliditetom i rezervisana parking mjesta odnosno parking mjesta sa posebnom oznakom); parkiranje vozila zauzimanjem dva ili više parking mjesta; ometanje korišćenja parkirališta postavljanjem ograda, zaprega, tabli, drugih predmeta i slično; ostavljanje neispravnog vozila ili havarisanog vozila, odnosno priključnog vozila bez sopstvenog pogona; ostavljanje vozila na način kojim ometa parkiranje drugih vozila; parkiranje ostalih vozila (bicikli, motocikli, kombi vozila, kamioni, poljoprivredne i radne mašine), ako nije predviđeno saobraćajnim znakom; oštećenje, zaklanjanje i izmjena postavljene vertikalne i horizontalne saobraćajne signalizacije; pranje i popravka vozila ili korišćenje javnog parkirališta suprotno njegovoj namjeni; parkiranje vozila bez registarskih tablica. 
VI Uklanjanje nepropisno parkiranih vozila sa javnih parkirališta i vozila sa javnih površina
Odredbama člana 30-34 nepropisno parkirana vozila je moguće blokirati postavljanjem na točku posebnog urežaja za blokiranje koje vrši ovlašćeni radnik Komunalne djelatnosti pa nalogu Komunalnog policajca i komunalnog inspektora. Prije deblokiranja, korisnik je dužan da plati troškove postavljanja i uklanjanja uređaja za privremeno blokiranje vozila prema cjenovniku usliga kiji utvrđuje Komunalne djelatnost. Takođe odredbama člana je propisana i mogućnost premještanje vozila na određenom prostoru za lagerovanje i čuvanje vozila sve dok korisnik ne plati troškove Komunalnim djelatnostima.
VII Nadzor
Ovim poglavljem propisano je da nadzor nad sprovođenjem ove Odluke vrši Sekretarijat za planiranje, uređenje prostora i komunalne poslove opštine Tuzi i Direkcija za izgradnju, imovinu i zastupništvo opštine Tuzi.
 VIII Kaznene odredbe
Odredbama člana 36 su propisane novčane kazne odredbe za prekršaj privrednom društvu ili drugom pravnom licu, kao i  fizičkom  licu ako postupaju suprotno odredbama članova ove Odluke.
IX Prelazne i završne odredbe
U prelaznim završnim odredbama propisano je da će se elaborat iz člana 17 ove Odluke donijeti u roku od 90 dana od dana stupanja na snagu ove Odluke. 
Na kraju Nacrt odluke sadrži odredbu o stupanju na snagu, a to je osmog dana od dana objavljivanja u „Službenom listu Crne Gore-opštinski propisi“.
             
Polazeći od navedenog, predlaže se Skupštini opštini Tuzi, da donese Odluku  o javnim parkiralištima na teritoriji opštini Tuzi.